CELEX: 62017CA0215
Language: hu
Date: 2018-11-14 00:00:00
Title: C-215/17. sz. ügy: A Bíróság (negyedik tanács) 2018. november 14-i ítélete (a Vrhovno sodišče Republike Slovenije [Szlovénia] előzetes döntéshozatal iránti kérelme) – Nova Kreditna Banka Maribor d.d. kontra Republika Slovenija (Előzetes döntéshozatal – Jogszabályok közelítése – A közszféra információinak további felhasználása – 2003/98/EK irányelv – Az 1. cikk (2) bekezdése c) pontjának harmadik francia bekezdése – A hitelintézetekre és befektetési vállalkozásokra vonatkozó prudenciális követelmények – 575/2013/EU rendelet – A hitelintézetek és befektetési vállalkozások által közzéteendő információk – A 432. cikk (2) bekezdése – A közzétételi kötelezettség alóli kivételek – Védettnek vagy bizalmasnak minősülő kereskedelmi információk – Alkalmazhatóság – Állami többségi tulajdonban álló hitelintézetek – Az említett hitelintézetek rendelkezésére álló bizonyos kereskedelmi információk nyilvánosságát előíró nemzeti szabályozás)

14.1.2019   
            
            
               HU
            
            
               Az Európai Unió Hivatalos Lapja
            
            
               C 16/10
            
         
      A Bíróság (negyedik tanács) 2018. november 14-i ítélete (a Vrhovno sodišče Republike Slovenije [Szlovénia] előzetes döntéshozatal iránti kérelme) – Nova Kreditna Banka Maribor d.d. kontra Republika Slovenija
      (C-215/17. sz. ügy) (1)
      
      ((Előzetes döntéshozatal - Jogszabályok közelítése - A közszféra információinak további felhasználása - 2003/98/EK irányelv - Az 1. cikk (2) bekezdése c) pontjának harmadik francia bekezdése - A hitelintézetekre és befektetési vállalkozásokra vonatkozó prudenciális követelmények - 575/2013/EU rendelet - A hitelintézetek és befektetési vállalkozások által közzéteendő információk - A 432. cikk (2) bekezdése - A közzétételi kötelezettség alóli kivételek - Védettnek vagy bizalmasnak minősülő kereskedelmi információk - Alkalmazhatóság - Állami többségi tulajdonban álló hitelintézetek - Az említett hitelintézetek rendelkezésére álló bizonyos kereskedelmi információk nyilvánosságát előíró nemzeti szabályozás))
      (2019/C 16/11)
      Az eljárás nyelve: szlovén
      
         A kérdést előterjesztő bíróság
      
      Vrhovno sodišče Republike Slovenije
      
         Az alapeljárás felei
      
      
         Felperes: Nova Kreditna Banka Maribor d.d.
      
         Alperes: Republika Slovenija
      
         Rendelkező rész
      
      A közszféra információinak további felhasználásáról szóló, 2003. november 17-i 2003/98/EK európai parlamenti és tanácsi irányelv 1. cikke (2) bekezdése c) pontjának harmadik francia bekezdését és a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendelet 432. cikkének (2) bekezdését úgy kell értelmezni, hogy azok nem alkalmazandók az alapügyben szóban forgóhoz hasonló nemzeti szabályozásra, amely előírja a közjogi intézmény meghatározó befolyása alatt álló bankokkal szemben, hogy hozzák nyilvánosságra a tanácsadási, ügyvédi, szerzői vagy más szellemi jellegű szolgáltatás nyújtására irányuló, e meghatározó befolyás időszaka alatt kötött szerződésekre vonatkozó információkat, anélkül hogy ez alól e bankok üzleti titkainak a megőrzése címén kivételt engedélyezne, és ennélfogva az ilyen nemzeti szabályozás nem ellentétes e jogszabályokkal.
      
         (1)  HL C 213., 2017.7.3.